Regionálna súťažná prehliadka amatérskej fotografickej tvorby   
**48. ročník – AMFO 2020**

26. 5. 2020 Divadlo Jonáša Záborského v Prešove

Divadlo Jonáša Záborského – úsek osvetovej činnosti v Prešove zorganizovalo po niekoľkoročnej prestávke opäť regionálne kolo už 48. ročníka súťažnej prehliadky amatérskej fotografie AMFO 2020, do ktorého sa mohli prihlásiť autori v troch vekových skupinách. Táto celoslovenská postupová súťaž, ktorej vyhlasovateľom a odborným garantom je Národné osvetové centrum v Bratislave, patrí k vrcholným podujatiam v oblasti amatérskej fotografickej tvorby na Slovensku. Najlepšie fotografie budú prezentované v rámci celoslovenskej výstavy AMFO na jeseň v Nitre.

Regionálne kolo sa muselo vzhľadom na momentálnu situáciu poznačenú pandémiou koronavírusu, v ktorej nie je možné zhromaždenie všetkých autorov a záujemcov o fotografiu, konať v pozmenenom režime bez vernisáže a odborného rozborového semináru.

Dňa 25.mája 2020 preto v priestoroch DJZ zasadla len odborná porota, ktorá rozhodla o celkovom umiestení v jednotlivých vekových skupinách a kategóriach, od 1. júna ponúkneme virtuálnu výstavu všetkých ocenených fotografií a výsledkov na webovej stránke.

Odborná porota pracovala v zložení:

- **Mgr. Jaroslav Ondo, PhD.** /predseda poroty/   
- Mgr. Alžbeta Verešpejová, PhD.   
- **Mgr. Tomáš Telepák, PhD.**

Do regionálneho kola AMFO  sa  tento rok prihlásilo 29 autorov s 144 fotografiami. Potešiteľná bola hlavne účasť mladých autorov, študentov prešovských ZUŠiek a stredných odborných škôl , no bokom svojou účasťou neostali ani starší prešovskí „harcovníci“ amatérskej fotografie.

Odborná porota pristupovala k svojej práci maximálne zodpovedne a kriticky. Hodnotila výber témy,  objavnosť, tvorivosť, zachytenie správneho okamihu, kompozíciu obrazu, prácu so svetlom, adekvátnosť použitia výrazových prostriedkov, význam a posolstvo fotografie alebo série fotografií, zrozumiteľnosť pre diváka, invenčnosť, tvorivosť a  jedinečnosť záberov. Udelila 22 cien a 21 čestných uznaní.

Výsledky súťaže:   
  
**I. veková skupina autori: do 16 rokov**

kategória: čiernobiela fotografia:

**1.miesto: Daniel Rázus - Miro**

**2.miesto: Katarína Sučková – Dotyk duchov**

**3.miesto: Daniel Rázus - Úlet**

**čestné uznanie: Zora Šipošová - Rony**

**čestné uznanie: Zuzana Sofia Kopčíková – Studené ráno**

**čestné uznanie: Katarína Sučková - Klavír**

kategória: farebná fotografia

**1.miesto: Zora Šipošová - Hmla**

**2.miesto: Zuzana Sofia Kopčíková – Les medzi nami**

**3.miesto: Daniel Rázus - Táňa**

**čestné uznanie: Katarína Sučková - Výkrik**

**čestné uznanie: Zora Šipošová - Oči**

**čestné uznanie: Zuzana Sofia Kopčíková – Matúš a farebné sny**

**II. veková skupina autori: od 16 rokov do 21 rokov**

kategória: čiernobiela fotografia:

**1.miesto: Juliána Kollárová – Hore, dole**

**2.miesto: Livia Kokinčáková - Smútok**

**3.miesto: Terézia Ďurišová – Za stromom**

**čestné uznanie: Juliána Kollárová – Keď pohľad hovorí za všetko**

**čestné uznanie: Monika Bombárová - Nemé svetlo**

**čestné uznanie: Terézia Ďurišová – Príbeh dvoch**

kategória: farebná fotografia

**1.miesto: Kamila Kovaľová Kočišová - Sieť**

**2.miesto: Katarína Pavúková – Skryté farby**

**3.miesto: Livia Kokinčáková - Reflexia**

**čestné uznanie: Matúš Baňas - Stopy**

**čestné uznanie: Kamila Kovaľová Kočišová - Spolupráca**

**čestné uznanie: Matúš Baňas – Elektrické kreslo**

**čestné uznanie: Livia Kokinčáková – Farby života**

**III. veková skupina autori: nad 21 rokov**

kategória: čiernobiela fotografia:

**1.miesto: Štefan Trusa – Ženy vs muži**

**2.miesto: Ľudmila Miklošová – Zvlnená zem**

**3.miesto: Peter Ilenčík - Striehnutie**

**čestné uznanie: Miroslava Hrabušová - Symboly**

**čestné uznanie: František Eštočin – Zdravý a nemocný**

**čestné uznanie: Peter Ilenčík – Štyria**

**čestné uznanie: Peter Ilenčík - Mladosť**

kategória: farebná fotografia

**1.miesto: Miroslava Hrabušová – Duch lesa**

**2.miesto: Peter Ilenčík - Cyklisti**

**3.miesto: Peter Rázus – Krajina 2**

**3.miesto: Július Alcnauer - ...Ty mi rozumieš**

**čestné uznanie: Peter Rázus – Džez 01**

**čestné uznanie: Eva Burgrová - Osud**

**čestné uznanie: Peter Ilenčík – Cesta**

**čestné uznanie: Helena Terpáková - Leto**

**kategória cykly a seriály**

**1.miesto: Peter Rázus - Balans**

**2.miesto: Zora Šipošová - Models**

**3.miesto: Daniel Rázus - Krajina za Prešovom**

Všetky ocenené fotografie podľa výsledkov, postupujú do krajského kola súťaže, ktoré sa bude konať začiatkom júna v Starej Ľubovni.

Ocenené fotografie budú prezentované aj v rámci virtuálnej prehliadky na webovej stránke:

[http://djzosvetapresov.weebly.com/amfo-2020.html](http://djzosvetapresov.weebly.com/amfo-2020.html )



Odborná porota pri posudzovaní súťažných fotografií

Veríme, že sa s mladými talentami ale aj skúsenými autormi stretneme na súťaži aj o rok a k ich menám pribudnú ďaľšie ocenenia ich diel z celoslovenských i zahraničných súťaží amatérskej fotografie.

Spracoval: Ladislav Kiss – koordinátor súťaže / 29.5.2020